Tkemmel awal-is, s yimeṭṭi ɣef lḥenk-is : ur ttaggadeɣ ara ɣef yiman-iw seg-sen acku, win i iɣerqen ur ittaggad ara tilexsi, meԑna ggadeɣ fell-ak kečč i yellan di tlelli, ad teɣliḍ di tcerket am tagi i deg ɣliɣ, ad k-iṭṭef s waccaren-is, ad k-yehmej s wuglan-is, ur ttaggadeɣ ara tudert, acku tekfa-d kra n tneccabin i tesԑa deg yidmaren-iw, maca ggadeɣ fell-ak deg wussanik i yefsan, ad k-yeqqes yezrem iḍarren-ik, ur tettizmireḍ ad tkemmleḍ tikli ɣer tqacuct n udrar, anda i k-ttrağun wussan i yezhan d tumert d talwit